شەفەق نیوز/ هێزەیل
رزگارکردن تورکیا، خەسەخانەیگ هەرێمی چووڵ کردن، و کەسەیلیگ لە خەڵک ئاوایەیلە لە بان
خانیەیل ماڵەیلیان دراوردن، ئەوەیش دویای لافاوەیل تونیگ و رمانن خەڕگین ناکاوی لە
کناراوەیل دەریای سیا.
وەزارەت تەندروسی
تورکیا وت: هەیشت کەس دویای رمیان پوڵیگ وەرەو خەسەخانە بریان.
شەپۆل لافاوەگە
رەسیە ولایەت کاستامونو وە تایبەت، و هەمیش وبایەتەیل سینوب و بارتن.
وەرپرسەیل وتن:
یەک کەس وە نۆڕەدڵ لە ژاوەژاوەگە گیانی لەدەسدا، و ئاوەگە ژن پیریگ برد و چارەنووسی
نادیارە.
لەلای خوەییش،
بەکیر باکدیمیرلی وەزیر کشتوکاڵی دربارەی لافاو و وارانە رفتەیلە وت: لە چەو رەوانگەی
کەشوهەوا، شایەت بکەفیمنە وەر کارەساتیگ ئەرا ٥٠ یا ١٠٠ ساڵە لە وینەی نەویە.
ئی وارانەیل رفتە
وە دریژەی کناراوەیل باکووری تورکیا، لە مەوقەیگ هاتن ک ئاگرەیلیگ لە دارستانەیل باشوور
کپەو کریا، و گیان هەشت کەس لەدەس دا.
